Svet pod hlavou

Svet pod hlavou (po česky Svět pod hlavou) je koprodukčný televízny seriál TV JOJ a Českej televíze, Prvú časť odvysielala JOJ 2. januára 2017, od 9. januára sa presunul na stanicu Plus, kde bola posledná časť odvysielaná 6. marca 2017. Seriál je inšpirovaný britským seriálom Life on Mars.

Dej
Seriál sleduje policajta Filipa Marvana, ktorý sa prebudí v nemocnici v roku 1982 potom, čo ho zrazí auto. Okrem pátrania, prečo sa ocitol v minulosti, musí riešiť sériu detektívnych prípadov v Československu.

Obsadenie
 Václav Neužil ako Filip Marvan, policajt z útvaru odhaľovania organizovaného zločinu
 Ivan Trojan ako Martin Plachý, kriminalista severočeského oddelenia SNB
 Judit Bárdos ako Kristýna Čáslavová, lekárka miestnej nemocnice
 Václav Kopta ako Alois Špalek, šéf kriminálky severočeského oddelenia SNB
 Tomáš Jeřábek ako Slávek Brousek, kriminalista severočeského oddelenia SNB
 Marie Doležalová ako Simona Marvanová, Filipova matka
 Kryštof Hádek ako Jan Marvan, Filipov otec
 Jan Budař ako Klement Kratěna, kriminalista severočeského oddelenia SNB
 Miroslav Hanuš ako Josef Šejba, zväzák a mafián.

Série a časti

1. séria (2017)

Produkcia
Svet pod hlavou je prvý koprodukčný seriál TV JOJ. Vyrábala ho v spolupráci s Českou televíziou. Podľa tvorcov je seriál inšpirovaný britským televíznym seriálom Life on Mars, ktorý mal dve série po osem častí a vysielal sa v rokoch 2007 a 2008, avšak samotný príbeh a prostredie seriálu je unikátne. Réžiu mali na starosti Marek Najbrt (6 častí) a Radim Špaček (4 časti). Seriál sa natáčal v severočeskom a stredočeskom regióne.

Referencie

Slovenské televízne seriály
Televízne seriály TV JOJ
Televízne seriály z roku 2017